Carl Thomas Carlsten

Carl Thomas Carlsten (født 23. januar 1946) er en norsk spesialpedagog. 

Han startet sin karriere som lærer og senere logoped. Han avla i 1984 spesialpedagogisk embetseksamen ved Statens spesiallærerhøgskole, og studerte i 1987–1988 ved Center for the Study of Reading ved University of Illinois. Carlsten tok doktorgraden (dr. philos) ved Universitetet i Bergen med avhandlingen God lesing – God læring. En aksjonsrettet studie av undervisning i fagtekstlesing i 1999.  

Han er sammen med Gerd Langeland forfatter av den såkalte Carlsten-testen. Testen undersøker leseferdigheter hos barn og ungdom. Carlsten har utgitt flere fagbøker. Han er innehaver av informasjons- og konsultasjonsfirmaet Thomas Educational Development og er daglig leder for Skien Øyelegesenter AS.

Carlsten er honorær konsul for republikken Litauen i Telemark.

Referanser 

Norske pedagoger
Norske sakprosaforfattere
Fødsler i 1946